b'\n_START_ARTICLE_\nRomsey Abbey\n_START_SECTION_\nOzadje\n_START_PARAGRAPH_\nCerkev je bila prvotno zgrajena v 10. stoletju, kot del ustanovitve benediktincev. ohranjena cerkev je v mestu izstopajo\xc4\x8da zna\xc4\x8dilnost, ki je \xc5\xa1e toliko bolj presenetljiva, ker je bila opatija z nunami slab\xc5\xa1e finan\xc4\x8dno stoje\xc4\x8da kot druge verske ustanove \xc4\x8dasa.\n_START_SECTION_\nZgodovina\n_START_PARAGRAPH_\nVerska skupnost so prvotno ustanovile nune na Rum\'s Eg, kar pomeni "obmo\xc4\x8dje Ruma obkro\xc5\xbeeno z mo\xc4\x8dvirji" v letu 907. Vodila ga je Elflaeda, h\xc4\x8di kralja Edvarda Starej\xc5\xa1ega, ki je bil sin Alfreda Velikega. Kasneje okoli leta 960 je kralj Edgar obnovil samostan kot benediktinskega, pod vodstvom Sv. Ethelflaeda, ki se je posvetila petju psalmov pozno pono\xc4\x8di, medtem ko je stala gola v ledeni vodi bli\xc5\xbenje reke Test._NEWLINE_Verska skupnost je \xc5\xa1e naprej rasla in rasla je vas okoli nje. Leta 993 so Vikingi napadli vas in po\xc5\xbegali prvotno cerkev. Okoli leta 1000 je bila prezidana v kamnu in vas je hitro okrevala. Samostan in njegova verska skupnost sta bila znana kot sede\xc5\xbe u\xc4\x8denja - \xc5\xa1e posebej za otroke plemstva._NEWLINE_V \xc4\x8dasu Normanov je bila zgrajena precej\xc5\xa1nja, nova kamnita opatija, zasnovana predvsem kot samostan, na starih anglosa\xc5\xa1kih temeljih (okoli 1130-1140). Gradil je Henry Blois, \xc5\xa1kof Winchestera in opat Glastonburyja. \xc5\xa0kof Henry je bil mlaj\xc5\xa1i brat kralja \xc5\xa0tefana in njegova zgradba je dominirala nad mestom. Leta 1240 je ve\xc4\x8d kot 100 nun \xc5\xbeivelo v skupnosti._NEWLINE_Samostan je \xc5\xa1e naprej rastel in uspeval do \xc4\x8dasov, ko je v letih 1348-1349 razsajala \xc4\x8drna smrt. Kar polovica prebivalcev mesta, ki je takrat \xc5\xa1telo okoli 1000, je umrla za posledicami kuge, \xc5\xa1tevilo redovnic se je zmanj\xc5\xa1alo za ve\xc4\x8d kot 80% na 19. Blaginja samostan je skopnela in se je kon\xc4\x8dala z razpustitvijo leta 1539, po odloku kralja Henrika VIII._NEWLINE_Vendar opatije ni doletela usoda mnogih drugih verskih ustanov v tistem \xc4\x8dasu in ni bila poru\xc5\xa1ena, \xc4\x8deprav je bila skupnost sama prisilno razpr\xc5\xa1ena. To pa zato, ker je imela v sodobnem smislu "dvojno uporabo". Vsebovala je cerkev znotraj cerkve - obse\xc5\xbeen del, ki je bil posve\xc4\x8den Sv. Lovrencu in so ga uporabljali izklju\xc4\x8dno me\xc5\xa1\xc4\x8dani._NEWLINE_Kasneje leta 1544 je mesto odkupilo opatijo, nato so se lotili ru\xc5\xa1enja tega dela cerkve._NEWLINE_Samostan je do danes pre\xc5\xbeivel ne nazadnje tudi zaradi prizadevanj \xc4\x8dastitega Edvarda Lyon Berthona v 19. stoletju, ki je odlo\xc4\x8dil o njegovi obnovi in mu vrnil nekdanjo slavo. Zdaj je to najve\xc4\x8dja \xc5\xbeupnijska cerkev v okro\xc5\xbeju in grobnica Lorda Mountbatten iz Burme. Leta 1947 je  dobil naziv barona Romseya. Umorjen je bil v teroristi\xc4\x8dni bombni eksploziji na Irskem 27. avgusta 1979 in je bil pokopan v samostanu, ob popolnem dr\xc5\xbeavnem pogrebu v Westminstrska opatija.\n_START_SECTION_\nZvonovi\n_START_PARAGRAPH_\nCerkveni zvonovi so bili neko\xc4\x8d v zvoniku, ki je sta zraven. Po ru\xc5\xa1enju leta 1625, je bilo \xc5\xa1est zvonov preneseno na lesen zvonik na vrhu osrednjega stolpa. Bili so nadome\xc5\xa1\xc4\x8deni z novim nizom osmih leta 1791; najte\xc5\xbeji, tenor, ki tehta 26 cwt. Trije zvonovi so bili preoblikovani leta 1932. Zvonovi in njihov okvir iz osemnajstega stoletja, so bili obnovljeni leta 2007, ko so odstranili krono in zmanj\xc5\xa1ali te\xc5\xbeo tenorja na 22 cwt. Zvonovi so zdaj znani po vsej regiji kot eni izmed najbolje pojo\xc4\x8dih 8 zvonov.\n_START_SECTION_\nOrgle\n_START_PARAGRAPH_\nRomsey Abbey ima dvoje orgel. Glavni instrument je bil zgrajen leta 1858 (JW Walker & Sons) in je nadomestil prej\xc5\xa1njega Henryja Costerja. Walkerjeve orgle so bile obnovljene v svoji sedanji legi in raz\xc5\xa1irjene leta 1888. Glavna obnovitvena dela so opravili JW Walker & Sons Ltd leta 1995/96 pod nadzorom opatijskega organista Jeffreya Williamsa. Obnavili so mehanske dele in vse cevi. Leta 1999 so izdelali popolnoma nove cerkvene orgle s cevnim delom, ki se nahaja na ju\xc5\xbenem triforiju. Lahko se jih igra bodisi iz mobilne konzole v ladji ali iz glavne konzole.'